Senmuth
Senmuth (tikr. Valerijus Avas, rus. Валерий Ав g. 1973 m. sausio 24 d.) - multiinstrumentalistas iš Rusijos, kuriantis elektroninę, ekspermentinę, neofolklorinę, doom metal, industrinę ir kitą įvairią muziką. Projektų Tenochtitlan ir neNasty narys. Daugelis jo kompozicijų skirtos senosioms civilizacijoms. Slapyvardį pasirinko pagal Senovės Egipto XVIII dinastijos architektą ir valdininką Senmutą. Atlikėjas muzikinę karjerą pradėjo 1996 m. slapyvardžiu Anima ir kūrė daugiausia dark industrial muziką. 2004 m. pasivadino Senmuth, o jo muzikoje atsirado kur kas daugiau etninės muzikos elementų. Taip pat sukūrė daug įvairių laikinų projektų.